KonsoleKalendari käsiraamat

# KonsoleKalendari käsiraamat

Tuukka Pasanen `<illuusio@mailcity.com>`

Allen Winter `<winterz@kde.org>`

Korrektor: Malcolm Hunter
Tõlge eesti keelde: Marek Laane
Versioon 1.1.1 (2004-04-15)

Autoriõigus © 2002, 2004 Tuukka Pasanen

Autoriõigus © 2003, 2007 Allen Winter

Autoriõiguse märge

KonsoleKalendar on KDE kalendrite käsurealiides.

Peatükk 1. Sissejuhatus
Sissejuhatus

# Peatükk 1. Sissejuhatus

KonsoleKalendar KDE kalendrite käsurealiides. See võimaldab vaadata, lisada, eemaldada või muuta kalendris esinevaid sündmusi käsureal või skriptikeele vahendusel. Lisaks võib KonsoleKalendar luua uue KDE kalendri, eksportida KDE kalendri paljudesse muudesse vormingutesse ning importida mõne muu KDE kalendri.

Põhirežiimis näitab KonsoleKalendar käesoleva päeva vaikekalendri sündmusi (ajavahemikus 7:00 kuni 17:00).

KonsoleKalendari põhiomadused:

- Kalendrikirjete näitamine alguskuupäevast/ajast lõppkuupäeva/ajani

- Kalendrikirjete lisamine

- Kalendrikirjete kustutamine

- Kalendrikirjete muutmine

- Uue kalendri loomine

- Kalendrikirjete eksport muudesse failivormingutesse

- Olemasoleva KDE kalendri import

KonsoleKalendar ei ole lihtsalt veel üks KDE kalendri (st. KOrganizeri) graafiline kasutajaliides. KonsoleKalendar on mõeldud just sellisteks juhtumiteks, kus graafilise kasutajaliidese kasutamine ei ole mõttekas või võimalikki.

KonsoleKalendar ei paku kõiki võimalusi kasutaja kalendrile päringute esitamiseks ning autoril ei ole ka kavas midagi sellist kunagi pakkuda. Küll pakutakse põhilisi käsurea võtmeid ligipääsuks kalendri sündmustele ajalises järgnevuses ehk ajatemplite alusel.

Peatükk 2. Võimalused
Võimalused

# Peatükk 2. Võimalused

Selles peatükis tutvustame KonsoleKalendari mitmesuguseid võimalusi ehk siis asju, mida saab määrata käsureal (pea meeles, et KonsoleKalendar ei ole mitte graafiline kasutajaliides, vaid ainult ja ainult käsureaprogramm).

Samuti tuleb siin juttu kalendri sündmuste lisamisest, kustutamisest ja muutmisest ning sündmuste eksportimisest muudesse failivormingutesse. Käsitleme ka KDE kalendrite loomis ja importimist.

## Sündmuste vaatamine

Vaikerežiimis või võtmega `--view` näitab KonsoleKalendar kõiki määratud ajavahemikku jäävaid sündmusi.

Kõigi tänaste sündmuste (7:00 kuni 17:00) vaatamiseks anna käsk:

    % konsolekalendar

Järgmises näites saab näha kõiki nädalasse 18.-22. august jäävaid sündmusi:

    % konsolekalendar --view --date 2003-08-18  --end-date 2003-08-22

Järgnevate sündmuste nägemiseks kalendris alates käesolevast hetkest anna käsk:

    % konsolekalendar --next

Kõigi järgmise viie päeva sündmuste vaatamiseks anna käsk:

    % konsolekalendar --show-next 5

Sündmuste lisamine
Sündmuste lisamine

## Sündmuste lisamine

KonsoleKalendar võib lisada sündmusi KDE kalendrisse, kui anda käsureal võti `--add`. Edukalt sisestatud sündmused ilmuvad kohe nähtavale KDE kalendrirakendustes (näiteks KOrganizer).

Järgmises näites lisatakse kasutaja vaikekalendrisse sündmus, mis algab 2003-06-04 (4. juunil 2003) 10:00 ja lõpeb 12:00 ning mille kokkuvõte on "Arsti visiit":

    % konsolekalendar --add --date 2003-06-04 --time 10:00 \
    --end-time 12:00 --summary "Arsti visiit"

Selles näites lisatakse kasutaja vaikekalendrisse sünnipäev:

    % konsolekalendar --add --date 2003-06-06 --summary "Minu sünnipäev" \
    --description "Aeg pidu panna"

Siin aga lisatakse jagatud `puhkuse` kalendrisse nädal puhkust:

    % konsolekalendar --add --file vacation.ics --date 2003-08-01 \
    --end-date 2003-08-07 --summary "Puhkus" --description "Keegi ei saa mind kätte!"

Kirjete eemaldamine
Kirjete eemaldamine

## Kirjete eemaldamine

KonsoleKalendar toetab kirjete eemaldamist kalendrifailist, kui anda käsureal võti `--delete`. Eemaldatavaid kalendrikirjeid saab täpselt määrata nende unikaalse identifikaatori (UID) abil, kasutades võtit `--uid`. UIDs leidmiseks tuleks esmalt sündmust vaadata, mida saab teha võtmega `--view`.

Edukalt eemaldatud sündmused kustutatakse kohe ka KDE kalendrirakendustest (näiteks KOrganizer).

### Hoiatus

Kui midagi kalendrist kustutada, ei saa seda tagasi võtta! See tähendab, et kui sündmus on kustutatud, siis on see lõplik.

Selles näites kustutame kalendrist kirje, mille UID on `KonsoleKalendar-1887551750.196`:

    % konsolekalendar --delete --uid KonsoleKalendar-1887551750.196

Kirjete muutmine
Kirjete muutmine

## Kirjete muutmine

KonsoleKalendar toetab olemasolevate kirjete muutmist kalendrifailis, kui anda käsureal võti `--change`. Muudetavaid kalendrikirjeid saab täpselt määrata nende unikaalse identifikaatori (UID) abil, kasutades võtit `--uid`. UIDs leidmiseks tuleks esmalt sündmust vaadata, mida saab teha võtmega `--view`.

Muutmine käib sarnaselt lisamisega: muuta saab sündmuse algus- ja lõppkuupäeva, algus- ja lõppaega, kirjeldust ja kokkuvõtet. Edukalt muudetud sündmused on muudetud kujul kohe näha ka KDE kalendrirakendustes (näiteks KOrganizer).

Näide: muudame kokkuvõtet ja kirjeldust kalendrikirjel, mille UID on `KonsoleKalendar-1887551750.196`:

`%``konsolekalendar `--change` `--uid `KonsoleKalendar-1887551750.196`` `--summary `"Lasen oma pead uurida"`` `--description `"selle arsti juurde ma enam ei lähe!"```

Uue kalendrifaili loomine
Uue kalendrifaili loomine

## Uue kalendrifaili loomine

KonsoleKalendari abil võib luua uue KDE kalendrifaili. Et kirjet ei saa lisada kalendrisse, mida ei ole olemas, tuleb esmalt luua fail, mida saab teha võtmetega `--create` ja `--file`.

Loome kalendrifaili nimega ``/data/share/calendars/vacation.ics``:

    % konsolekalendar --create --file /data/share/calendars/vacation.ics

Eksportimine muudesse vormingutesse
Eksportimine muudesse vormingutesse

## Eksportimine muudesse vormingutesse

KonsoleKalendar võib eksportida KDE kalendri muudesse levinud vormingutesse. Eksportimine om vaatamise spetsiifiline vorm. Vaikimisi vaadatakse sündmusi “KonsoleKalendari teksti” vormingus. Vaatevormingu muutmisest tuleb kasutada võtit `--export-type`.

Kõigi toetatud ekspordivormingute nägemiseks kasuta võtit `--export-list`:

    % konsolekalendar --export-list

Ekspordivormingud
Ekspordivormingud

## Ekspordivormingud

Selles osas kirjeldatakse mõningaid, kuid tingimata mitte kõiki toetatud vorminguid.

### KonsoleKalendari teksti vorming

KonsoleKalendari teksti vorming on KonsoleKalendari loomupärane vorming, mis on mõeldud võimalikult mugavaks lugemiseks ja võimalikele skriptidele parsitavaks.

KonsoleKalendari teksti vorming on:

    Date:\t<Sündmuse kuupäev>(dddd yyyy-MM-dd)
    [\t<Sündmuse algusaeg>(hh:mm) - <Sündmuse lõpuaeg>(hh:mm)]
    Summary:
    \t<Sündmuse kokkuvõte | "(kokkuvõte puudub)">
    Location:
    \t<Sündmuse asukoht | "(asukoht puudub)">
    Description:
    \t<Sündmuse kirjeldus | "(kirjeldus puudub)">
    UID:
    \t<Sündmuse UID>
    --------------------------------------------------

Näiteks:

    Date:   Teisipäev 2003-11-01
            08:00 - 09:00
    Summary:
            Üldkoosolek
    Location:
            Konverentsisaal
    Description:
            Kõigi töötajate koosolek projekti arutamiseks.
    UID:
            KonsoleKalendar-1128954167.1013

### KonsoleKalendari lühikese teksti vorming

Lühikese teksti vorming võimaldab KonsoleKalendari loomupärase vormingu kompaktsemat ja napisõnalisemat esitust.

KonsoleKalendari lühikese teksti vorming on:

    [--------------------------------------------------]
    {<Sündmuse kuupäev>(dddd yyyy-MM-dd)]
    [<Sündmuse algusaeg>(hh:mm) - <Sündmuse lõpuaeg>(hh:mm) | "\t"]
    \t<Sündmuse kokkuvõte | \t>[, <Sündmuse asukoht>]
    \t\t<Sündmuse kirjeldus | "\t">

Näiteks:

    --------------------------------------------------
    Teisipäev 2003-11-01
    08:00 - 09:00   Üldkoosolek, Konverentsisaal
                    Kõigi töötajate koosolek projekti arutamiseks.

### Komadega eraldatud väärtuste (CSV) vorming

Komadega eraldatud väärtuste vorming näitab sündmuste väärtusi samas järjekorras nagu KonsoleKalendari teksti vorming. Ainus erinevus on see, et kogu info on esitatud ühes reas, iga väli eraldatud komaga. Tulemuseks olevat eksportfaili saab vahetult importida tabelarvutusprogrammidesse, näiteks KSpread, OpenOffice.org Calc ja Microsoft® Excel. Ka skriptid tulevad CSV vorminguga hõlpsasti toime.

Komadega eraldatud väärtuste (CSV) vorming on:

    YYYY-MM-DD,HH:MM,YYYY-MM-DD,HH:MM,Kokkuvõte,Asukoht,Kirjeldus,UID

Näiteks:

    2003-11-01,08:00,2003-11-01,09:00,Üldkoosolek,Konverentsisaal,Kõigi töötajate koosolek \
    suures konverentsisaalis.,KonsoleKalendar-1128954167.1013

### HTML vorming

HTML ekspordivorming annab tulemuseks korrektse HTML-faili, mida saab avaldada veebis (WWW). See ekspordivorming ei sobi eriti skriptidele, kuid on samas väga mõnus avalikult väljapandavate kalendrite loomiseks.

TEGEMATA: lisada siia pilt

### HTMLmonth vorming

See vorming annab tulemuseks HTML-faili, mis näitab kõiki kohtumisi kuus määratud ajavahemikus. See ekspordivorming ei sobi eriti skriptidele, kuid on samas väga mõnus avalikult väljapandavate kalendrite loomiseks.

TEGEMATA: lisada siia pilt

Kalendrite importimine
Kalendrite importimine

## Kalendrite importimine

KonsoleKalendar suudab importida iCali või vCali kalendrifaili KDE kalendriks. Lisatakse kõik imporditava kalendri sündmused, ka siis, kui need peaksid olema identsed. Loodetavasti juba järgmises KonsoleKalendari versioonis identseid sündmusi enam ei lisata.

Importimaks kalendrifaili ``another.ics`` kalendrisse ``current.ics``:

    % konsolekalendar --import another.ics --file current.ics

Peatükk 3. Käsurea võtmed
Käsurea võtmed

# Peatükk 3. Käsurea võtmed

KonsoleKalendar toetab järgmisi võtmeid:

Võti | Kirjeldus
--- | ---
`--help, --help-all` | Näitab abiteadet rakenduse võtmete kohta.
`--author` | Näitab infot rakenduse autori kohta.
`-v, --version` | Näitab rakenduse versiooni.
`--license` | Näitab infot rakenduse litsentsi kohta.
`--verbose` | Näitab töö ajal selgitavaid teateid.
`--dry-run` | Näitab, mida mingi käsk teeb, kuid ei rakenda seda tegelikult. Ei muuda ühtegi faili, ei lisa, eemalda ega muuda olemasolevaid faile ega loo uusi faile.
`--allow-gui` | Ressursside võimaldamine, mis võivad vajada interaktiivset kasutajaliidest. Tavalise töö korral kasutatakse ainult ressursse, mis ei vaja kunagi kasutajaliidest (näiteks failipõhised kalendrid).
`--file` `kalendrifail` | Määrab, millist kalendrifaili kasutada. Kui on määramata, kasutatakse KOrganizeri vaikekalendrit.
Peamised töörežiimid: |
`--view` | Näitab kalendris olevaid sündmusi määratud vormingus.
`--add` | Lisab kalendrisse sündmuse.
`--change` | Muudab kalendris olevat sündmust.
`--delete` | Eemaldab kalendrist sündmuse.
`--create` | Loob uue kalendrikirje, kui sellist veel ei ole.
`--import` `importfail` | Impordib määratud kalendri põhikalendrisse.
Töörežiimide lisavõtmed: |
`--all` | Näitab kõiki kalendrikirjeid.
`--next` | Näitab järgmist sündmust kalendris.
`--show-next` `päevad` | Näitab alates määratud päevast sündmusi järgneval # päeval.
`--uid` `UID` | Näitab, kustutab või muudab sündmust, millel on määratud unikaalne identifikaator.
`--date` `kuupäev` | Alustab määratud kuupäevaga [YYYY-MM-DD]. Vaikimisi on see täna (Today)
`--time` `kellaaeg` | Alustab määratud ajaga [HH:MM]. Vaikimisi 07:00. Liikuva sündmuse lisamiseks või muutmiseks kasuta võtit `--time float` või `--end-time float`.
`--end-date` `lõppkuupäev` | Lõpetab määratud kuupäevaga [YYYY-MM-DD]. Vaikimisi sama, mis `--date`.
`--end-time` `lõppaeg` | Lõpetab määratud ajal [HH:MM]. Vaikimisi 17:00 Liikuva sündmuse lisamiseks või muutmiseks kasuta võtit `--time float` või `--end-time float`.
`--epoch-start` `epohhiaeg` | Alustab määratud ajast [sekundit alates epohhist].
`--epoch-end` `epohhiaeg` | Lõpetab määratud ajal [sekundit alates epohhist].
`--summary` `kokkuvõte` | Lisab sündmusele kokkuvõtte (lisamisel ja muutmisel).
`--description` `kirjeldus` | Lisab sündmusele kirjelduse (lisamisel ja muutmisel).
`--location` `asukoht` | Lisab sündmusele asukoha (lisamisel ja muutmisel).
Ekspordivõtmed: |
`--export-type` `eksporttüüp` | Eksportfaili tüüp. Vaikimisi on see tekst (Text)
`--export-file` `eksportfail` | Ekspordib faili. Vaikimisi kirjutatakse väljund standardväljundisse (stdout).
`--export-list` | Näitab toetatud eksporttüüpide nimekirja.

Peatükk 4. Küsimused ja vastused
Küsimused ja vastused

# Peatükk 4. Küsimused ja vastused

Seda dokumenti on võibolla juba uuendatud. Värskeima versiooni leiad aadressilt http://docs.kde.org/current/kdepim/.

4.1. Milliseid konfiguratsioonifaile KonsoleKalendar kasutab?
4.2. Mis on KonsoleKalendari rakenduse nimi?
4.3. Milline on kuupäeva vorming?
4.4. Milline on kellaaja vorming?
4.5. Kas KonsoleKalendar lisab uue sündmuse, kui see on identne kalendris juba leiduva sündmusega?
4.6. Kuidas KonsoleKalendar määrab, kas lisatav sündmus on identne mõne juba kalendris olemasoleva sündmusega?
4.7. Kas mitteliikuvat sündmust saab muuta liikuvaks?
4.8. Miks enamik eksportimisvorminguid lisab UID?
4.9. Kuidas saan lisada oma küsimuse sellele FAQ-ile?

4.1. | Milliseid konfiguratsioonifaile KonsoleKalendar kasutab?
| Mitte ühtki.
4.2. | Mis on KonsoleKalendari rakenduse nimi?
| KonsoleKalendari rakenduse nimi on konsolekalendar.
4.3. | Milline on kuupäeva vorming?
| KonsoleKalendar ei arvesta käsureal antud kuupäevi, kui need ei vasta ISO 8601 standardile, see tähendab, ei ole kujul YYYY-MM-DD, kus YYYY on neljakohaline aastanumber (näiteks 2003), MM kahekohaline kuu (01, 02...12) ja DD kahekohaline päev (01, 02...31). KonsoleKalendar ekspordib kuupäeva alati vastavalt ISO 8601 vormingule.
4.4. | Milline on kellaaja vorming?
| KonsoleKalendar ei arvesta käsureal antud kellaaegu, kui need ei vasta ISO 8601 standardile, see tähendab, ei ole kujul HH:MM:SS, kus HH on kahekohaline tundide number (01, 02...24), MM kahekohaline minutite number (01, 02...60) ja DD kahekohaline sekundite number (01, 02...60). KonsoleKalendar ekspordib kellaaja alati vastavalt ISO 8601 vormingule.
4.5. | Kas KonsoleKalendar lisab uue sündmuse, kui see on identne kalendris juba leiduva sündmusega?
| Ei. Vaata järgmist küsimust.
4.6. | Kuidas KonsoleKalendar määrab, kas lisatav sündmus on identne mõne juba kalendris olemasoleva sündmusega?
| KonsoleKalendar võrdleb lisatava sündmuse algus- ja lõppkuupäeva, algus- ja lõppkellaaega ning kokkuvõtet kõigi kalendris olemasolevate sündmuste vastavate väärtustega. Sündmused loetakse identseks, kui kõik kolm vääartust kattuvad.
4.7. | Kas mitteliikuvat sündmust saab muuta liikuvaks?
| Jah. Kasuta võtit `--time float` koos võtmega `--change`.
4.8. | Miks enamik eksportimisvorminguid lisab UID?
| Sündmuse kustutamiseks või muutmiseks on vaja teada selle UID-d. Kui sa ei soovi UIDs lisamist, kasuta lühikest eksporditüüpi (`--export-type short`).
4.9. | Kuidas saan lisada oma küsimuse sellele FAQ-ile?
| Saada oma küsimus aadressile `(winter AT kde.org)`.

Peatükk 5. Autorid ja litsents
Autorid ja litsents

# Peatükk 5. Autorid ja litsents

KonsoleKalendari rakenduse autoriõigus 2002-2007:

- Tuukka Pasanen `(illuusio AT mailcity.com)`

- Allen Winter `(winter AT kde.org)`

Dokumentatsiooni autoriõigus 2003:

- Allen Winter `(winter AT kde.org)`

- Tuukka Pasanen `(illuusio AT mailcity.com)`

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KonsoleKalendari hankimine

KonsoleKalendar on osa KDE projektist http://www.kde.org/.

KonsoleKalendar asub paketis kdepim KDE projekti peamises FTP saidis ftp://ftp.kde.org/pub/kde/.

KonsoleKalendar kuulub KDE4 koosseisu ega ole omaette saadaval.

Nõuded
Nõuded

## Nõuded

KonsoleKalendari paigaldamiseks on vajalikud KDE standardteegid (paketid `kdelibs` ja `kdepimlibs`). Lähtetekstist kompileerimiseks on vajalikud ka Qt™, `kdelibs` ja `kdepimlibs` arenduspaketid.

Muudatuste nimekirja leiab failist `ChangeLog`.

Seadistamine
Seadistamine

## Seadistamine

Et KonsoleKalendar töötaks KDE töölaual, ei ole vaja midagi spetsiaalselt seadistada.